Swertia

Swertia perennis

Swertia er ei slekt i søterotfamilien.

Disse plantene er ett- eller flerårige urter. De helrandede bladene sitter motsatt, eller mer sjeldent spredt eller kransstilt. Blomsterstanden er som regel en topp som består av kvaster, men andre typer forekommer også. Blomstene er fire- eller femtallige. Kron- og begerflikene er dypt splittet og rotert i forhold til hverandre slik at begerfliken kommer midt mellom to kronfliker.

De omtrent 150 artene i slekta er hovedsakelig utbredt i Asia og Afrika, men det er også noen få arter i Europa og vestlige Nord-Amerika. Swertia i tradisjonelt omfang er en polyfyletisk gruppe. Mange nordamerikanske arter er nå skilt ut i ei egen slekt, Frasera.

Galleri

Referanser

Eksterne lenker 
 

Søterotfamilien
Planter formelt beskrevet av Carl von Linné
Planter formelt beskrevet i 1753